stanford-oval/wikipedia huggingface dataset:
จุดมืดดวงอาทิตย์
การแปรผันของจุดมืด

จำนวนของจุดมืดมีการเพิ่มขึ้นและลดลงอย่างเป็นคาบ มีช่วงเวลาหนึ่งรอบประมาณสิบเอ็ดปี นอกจากนี้ยังมีรอบใหญ่ที่มีระยะเวลากว่าอีกด้วย โดยตั้งแต่ปี พ.ศ. 2443 ถึงทศวรรษที่ 2503 จะมีจำนวนจุดมืดโดยเฉลี่ยเพิ่มขึ้น แต่ตั้งแต่ทศวรรษที่ 2503 เป็นต้นมาจุดมืดกลับมีแนวโน้มลดลง
จำนวนของจุดมืดยังมีความสัมพันธ์กับการแผ่รังสีของดวงอาทิตย์ (Solar radiation) อีกด้วย ตั้งแต่ปีพ.ศ. 2522 เป็นต้นมา ได้มีการส่งดาวเทียมวัดการแผ่รังสีจากดวงอาทิตย์ออกสู่อวกาศ และทำให้เราทราบว่า เมื่อจุดมืดมีจำนวนมากจะทำให้การแผ่รังสีของดวงอาทิตย์มีปริมาณลดลง อย่างไรก็ตาม บริเวณโดยรอบจุดมืดกลับมีความสว่างเพิ่มขึ้น ซึ่งหมายความว่า ในภาพรวมการที่ดวงอาทิตย์มีจุดมืดมากขึ้นจะทำให้ดวงอาทิตย์สว่างมากขึ้น แต่ความสว่างที่เพิ่มขึ้นนี้ก็น้อยมาก แค่ประมาณ 0.1% ของความสว่างตามปกติเท่านั้น
ในระหว่าง ช่วงต่ำสุดมอนเดอร์ ในศตวรรษที่ 17 เป็นช่วงที่แทบจะไม่พบจุดมืดเลย ซึ่งเกิดขึ้นพร้อมกับช่วงปีที่เรียกกันว่า "ยุคน้ำแข็งเล็กๆ" (Little Ice Age) ซึ่งอุณหภูมิทั่วโลกลดต่ำกว่าปกติ
การสังเกตจุดมืด

การมองตรงไปที่ดวงอาทิตย์ด้วยตาเปล่าเป็นเรื่องอันตรายอย่างมาก และการใช้กล้องสองตา กล้องส่องทางไกล หรือกล้องโทรทรรศน์ส่องดูก็ยิ่งเป็นการเพิ่มความร้ายแรงที่จะเกิดขึ้น นั่นคือเรตินาของดวงตาจะถูกทำลายลงอย่างถาวร การใช้แผ่นกระจกรมควันหรือฟิล์มกรองแสงเป็นสิ่งที่ไม่ควรทำเช่นกัน เพราะถึงแม้ว่าจะสามารถลดทอนแสงจากดวงอาทิตย์ลงจนสามารถเห็นจุดมืดได้ก็จริง แต่วิธีนี้จะไม่ได้ลดทอนรังสีอัลตราไวโอเล็ต ซึ่งการรับรังสีนี้เข้าสู่ดวงตาโดยตรงจะมีผลทำให้เป็นต้อกระจกได้ วิธีที่ปลอดภัยที่สุดในการสังเกตจุดมืดก็คือการฉายภาพของดวงอาทิตย์ผ่านกล้องโทรทรรศน์ลงบนฉากรับภาพสีขาว ซึ่งต้องกระทำโดยผู้เชี่ยวชาญเท่านั้น
จีเอฟพีที

| --- | --- |
ประเภท: ธุรกิจการเกษตร
อุตสาหกรรม: เกษตรและอุตสาหกรรมอาหาร
รูปแบบ: บริษัทมหาชน  SET:GFPT
ก่อนหน้า: บริษัท ป.เจริญพันธ์โพลทรีย์ จำกัด 
ก่อตั้ง: 25 พฤศจิกายน พ.ศ. 2524 (42 ปี)
สำนักงานใหญ่: 312 ถนนพระราม 2 แขวงบางมด เขตจอมทอง กทม. 
บุคลากรหลัก: ประสิทธิ์ ศิริมงคลเกษม(ประธานกรรมการ) อนันต์ ศิริมงคลเกษม(ประธานกรรมการบริหาร) วิรัช ศิริมงคลเกษม(รองประธานกรรมการ)
ผลิตภัณฑ์: ไก่แปรรูป ไก่สดแช่แข็ง 
เว็บไซต์: http://www.gfpt.co.th
บริษัท จีเอฟพีที จำกัด (มหาชน) (อังกฤษ: GFPT PUBLIC COMPANY LIMITED ชื่อย่อ:GFPT)  ก่อตั้งเมื่อวันที่ 25 พฤศจิกายน พ.ศ. 2524 ดำเนินธุรกิจการผลิตและจัดจำหน่ายผลิตภัณฑ์ ไก่สดแช่แข็งและไก่แปรรูป ภายใต้เครื่องหมายการค้าของบริษัท และของลูกค้า โดยจัดจำหน่ายทั้งในประเทศและต่างประเทศ ประกอบด้วยธุรกิจอุตสาหกรรมการเกษตรครบวงจร คือ สายธุรกิจอาหารสัตว์ สายธุรกิจฟาร์มเลี้ยงไก่ปู่ย่าพันธุ์ สายธุรกิจโรงฟักไข่และเลี้ยงไก่พ่อแม่พันธุ์ สายธุรกิจฟาร์มเลี้ยงไก่เนื้อ สายธุรกิจชำแหละและแปรรูปผลิตภัณฑ์จากเนื้อไก่ และเริ่มเข้าจดทะเบียนเป็นบริษัทจดทะเบียนในตลาดหลักทรัพย์เมื่อวันที่ 27 มกราคม พ.ศ. 2535 ต่อมาได้จดทะเบียนแปลงสภาพเป็นบริษัทมหาชนจำกัด ใช้ชื่อว่า บริษัท จีเอฟพีที จำกัด (มหาชน) เมื่อวันที่ 10 พฤษภาคม พ.ศ. 2537 โดยจีเอฟพีที ย่อมาจาก "แปลกเจริญพันธ์โพลทรีย์ (ประเทศไทย)" เป็นชื่อที่ได้มาจาก จอมพลแปลก (ป.) พิบูลสงคราม โดยมีทุนจดทะเบียน 1,000 ล้านบาท ทุนเรียกชำระแล้ว 570 ล้านบาท
ประวัติ

บริษัทจดทะเบียนจัดตั้งขึ้นเมื่อวันที่ 25 พฤศจิกายน พ.ศ. 2524 เพื่อประกอบธุรกิจหลักในด้านการผลิตและจำหน่ายไก่สดชำแหละแช่แข็งและแปรรูปทั้งภายในประเทศและต่างประเทศ
พ.ศ. 2524 : จดทะเบียนจัดตั้งบริษัทในนาม “บริษัท เจเนอรัล ฟูดส์ โพลทรีย์ (ไทย) จำกัด” โดยมีผู้ถือหุ้น 3 ฝ่ายคือ
บริษัท ป.เจริญพันธ์อาหารสัตว์ จำกัด	 (ประเทศไทย)   	           ถือหุ้นในสัดส่วน 51%
บริษัท เจเนอรัล ฟูดส์ โพลทรีย์ จำกัด	 (ประเทศนิวซีแลนด์)         ถือหุ้นในสัดส่วน 34%
บริษัท ยูไนเต็ด เทรดดิ้ง คอร์ปอเรชั่น จำกัด (ประเทศลักเซมเบิร์ก)    ถือหุ้นในสัดส่วน 15%
พ.ศ. 2528	: ผู้ถือหุ้น 2 ฝ่าย คือ บริษัท เจเนอรัล ฟูดส์ โพลทรีย์ จำกัด และ บริษัท ยูไนเต็ด เทรดดิ้ง คอร์ปอเรชั่น จำกัด ได้ถอนทุนออกไป โดยผู้ถือหุ้นกลุ่มเครือ ป.เจริญพันธ์รับซื้อหุ้นไว้ทั้งหมด
พ.ศ. 2530	: ได้ทำการเพิ่มทุนจดทะเบียนจาก 77.7 ล้านบาท เป็น 100 ล้านบาท  เพื่อขยายโรงงานและเพิ่มกำลังการผลิตในการชำแหละไก่ 6,000 ตัวต่อชั่วโมง
พ.ศ. 2532	: ได้ทำการเพิ่มทุนจดทะเบียนจาก 100 ล้านบาท เป็น 150 ล้านบาท เพื่อการขยายงานเพิ่มเติมทำให้มีกำลังการผลิตในการชำแหละไก่ 7,200 ตัวต่อชั่วโมง และได้เปลี่ยนชื่อเป็น “บริษัท ป.เจริญพันธ์โพลทรีย์ จำกัด” ในเดือนตุลาคม และต่อมาได้เปลี่ยนชื่อเป็น “บริษัท จีเอฟพีที จำกัด” ในเดือนธันวาคม
พ.ศ. 2533 : ได้ทำการเพิ่มทุนจดทะเบียนจาก 150 ล้านบาท เป็น 420 ล้านบาท เพื่อลงทุนซื้อหุ้น 99.99% ในบริษัทย่อย 2 แห่งเพื่อขยายกิจการให้ครบวงจรในอุตสาหกรรมการเลี้ยงไก่ คือ
1. บริษัท ฟาร์มกรุงไทย จำกัด ดำเนินธุรกิจฟาร์มเลี้ยงไก่พ่อพันธุ์แม่พันธุ์ เพื่อผลิตและจำหน่ายลูกไก่พันธุ์ไข่และลูกไก่พันธุ์เนื้อ
2. บริษัท เอ็ม.เค.เอส.ฟาร์ม จำกัด ดำเนินธุรกิจฟาร์มเลี้ยงไก่เนื้อ
27 มีนาคม พ.ศ. 2535	: เริ่มเข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย โดยมีทุนจดทะเบียน 1,000 ล้านบาททุนเรียกชำระแล้ว 570 ล้านบาท
พ.ศ. 2536	: ได้ลงทุน 49% ในบริษัท แมคคีย์ ฟู้ด เซอร์วิสเซส (ประเทศไทย) จำกัด ดำเนินธุรกิจผลิตและจำหน่ายผลิตภัณฑ์อาหารกึ่งสำเร็จรูปแช่แข็ง โดยร่วมทุนกับ บริษัท คีย์สโตน ฟู้ด คอร์ปอเรชั่น (อเมริกา) จำกัด ซึ่งถือหุ้นในสัดส่วน    51% โดยบริษัท แมคคีย์ ฟู้ด เซอร์วิสเซส (ประเทศไทย) จำกัด มีทุนจดทะเบียนและเรียกชำระแล้ว 100 ล้านบาท
10 พฤษภาคม พ.ศ. 2537  บริษัท จีเอฟพีที จำกัด ได้แปรสภาพจาก “บริษัทจำกัด” เป็น “บริษัทมหาชนจำกัด” บริษัท กรุงไทยอาหารสัตว์ จำกัด ได้แปรสภาพจาก “บริษัทจำกัด” เป็น “บริษัทมหาชนจำกัด”
ผู้ถือหุ้นรายใหญ่

ข้อมูล ณ วันที่ 8 มีนาคม 2556
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | นาย สุจิน ศิริมงคลเกษม | 222,795,100 | 17.77% |
| 2 | นาย ประสิทธิ์ ศิริมงคลเกษม | 220,000,000 | 17.55% |
| 3 | นาย วิรัช ศิริมงคลเกษม | 180,000,000 | 14.36% |
| 4 | บริษัท ไทยเอ็นวีดีอาร์ จำกัด | 59,158,370 | 4.72% |
| 5 | NICHIREI FOODS INC. | 56,716,050 | 4.52% |
บริษัทในเครือ

| --- | --- |
บริษัทย่อย: สัดส่วนการถือหุ้น
บริษัท กรุงไทยอาหารสัตว์ จำกัด (มหาชน): 97.86%
บริษัท จีพี บรีดดิ้ง จำกัด: 99.99%
บริษัท ฟาร์มกรุงไทย จำกัด: 99.99%
บริษัท เอ็ม.เค.เอส. ฟาร์ม จำกัด: 99.99%
บริษัท จีเอฟ ฟูดส์ จำกัด: 99.99%
บริษัทร่วม: สัดส่วนการถือหุ้น
บริษัท แมคคีย์ ฟู้ด เซอร์วิสเซส (ประเทศไทย) จำกัด: 49%
บริษัท จีเอฟพีที นิชิเร (ประเทศไทย) จำกัด: 49%
จุดวสันตวิษุวัต

จุดวสันตวิษุวัตในกลุ่มดาวปลา
จุดวสันตวิษุวัต หรือ จุดแรกของกลุ่มดาวแกะ (อังกฤษ: first point of Aries) ในทางดาราศาสตร์ คือหนึ่งในสองจุดที่เป็นจุดตัดระหว่างสุริยวิถีกับเส้นศูนย์สูตรท้องฟ้า (อีกจุดคือจุดศารทวิษุวัต)
ที่จุดนี้ ค่ามุมไรต์แอสเซนชันและลองจิจูดสุริยวิถีจะมีค่าเป็น 0 องศา และช่วงเวลาที่ดวงอาทิตย์เคลื่อนผ่านจุดนี้ (เมื่อมองจากโลก) จะเรียกว่า วสันตวิษุวัต
จุดวสันตวิษุวัตเป็นจุดกำเนิดของทั้งระบบพิกัดสุริยวิถีและระบบพิกัดศูนย์สูตร จนกระทั่งมีการให้คำนิยามใหม่โดยสหพันธ์ดาราศาสตร์สากล ซึ่งใช้ตั้งแต่ปี 2009
ตำแหน่งของจุดวสันตวิษุวัตบนทรงกลมท้องฟ้า เลื่อนไปทางทิศตะวันตกเนื่องจากการหมุนควงของแกนโลก (การเคลื่อนถอยของวิษุวัต) โดยวัฏจักรของการหมุนควงคือ 25800 ปี จุดวสันตวิษุวัต ยังใช้เป็นข้อมูลอ้างอิงในวิธีกำหนดภาวะทั้ง 24 ของปฏิทินสุริยจันทรคติ
จุดวสันตวิษุวัตและกลุ่มดาว

จุดวสันตวิษุวัต นั้นมีชื่อเรียกในภาษาอังกฤษว่า the first point of Aries โดยคำว่า Aries อาจหมายถึงราศีเมษในจักรราศี หรือกลุ่มดาวแกะก็ได้ เนื่องจากในช่วงศตวรรษที่ 2 ก่อนคริสตกาลซึ่งเป็นช่วงที่จักราศีได้ถูกกำหนดขึ้นนั้นจุดวสันตวิษุวัตอยู่ในกลุ่มดาวแกะ จึงได้เป็นที่มาของชื่อ
ในทางศาสนาคริสต์ กลุ่มดาวปลา (ราศีมีน) ถือเป็นกลุ่มดาวศักดิ์สิทธิ์ นั่นเป็นเพราะเมื่อนำอักษรขึ้นต้นของคำว่า "Ιησους Χριστος, Θεου 'Υιος Σωτηρ" (พระเยซูคริสต์ พระบุตรของพระเจ้า พระผู้ช่วยให้รอด) มาเขียนต่อกันจะเป็น Ι-Χ-Θ-Υ-Σ- ซึ่งแปลว่า "ปลา" ในภาษากรีก "ιχθυς" และเพราะว่าจุดวสันตวิษุวัตอยู่ในกลุ่มดาวปลาในสมัยที่พระเยซูประสูติ
ในปัจจุบันนี้จุดวสันตวิษุวัตก็ยังคงอยู่ในกลุ่มดาวปลา
แนวคิดว่าด้วยเรื่องยุคของราศีกุมภ์

ในหมู่นิวเอจ ได้ถือเอากลุ่มดาวที่มีจุดวสันตวิษุวัตตั้งอยู่เป็นสัญลักษณ์ของยุค โดยในกลุ่มดาวหนึ่งจะนานประมาณ 2,000 ปี จุดวสันตวิษุวัตอยู่ในกลุ่มดาวปลามาตั้งแต่คริสต์ศตวรรษที่ 1 มาจนถึงปัจจุบัน แต่ได้มีการกล่าวอ้างกันว่าได้เข้าสู่กลุ่มดาวคนแบกหม้อน้ำในราวปลายคริสต์ศตวรรษที่ 20 (หรือบางคนกล่าวว่าขณะนี้อยู่ในช่วงเปลี่ยนผ่าน) ในบรรดาผู้ที่สนับสนุนแนวคิดนี้ ยุคปัจจุบันเรียกว่า ยุคของราศีกุมภ์ (age of Aquarius) โดยมองว่ากลุ่มดาวคนแบกหม้อน้ำ (ราศีกุมภ์) เป็นสัญลักษณ์ของการเปลี่ยนแปลง โดยอ้างว่ามีการเปลี่ยนแปลงระดับโลกบางอย่างเกิดขึ้น
คำนี้บางครั้งยังถูกอ้างถึงโดยนักโหราศาสตร์บางคน แต่ก็ไม่มีอะไรเกี่ยวข้องกับโหราศาสตร์ตะวันตกแบบดั้งเดิม
อย่างไรก็ตาม ในความเป็นจริงแล้วกว่าจุดวสันตวิษุวัตจะเข้าสู่กลุ่มดาวคนแบกหม้อน้ำจริง ๆ ก็คืออีกกว่า 500 ปีข้างหน้าโน่น นอกจากนี้แล้ว การแบ่งพื้นที่ของกลุ่มดาวนั้นมีความไม่เท่าเทียมกัน ซึ่งแตกต่างจากจักรราศีที่แบ่งเท่า ๆ กันหมด ดังนั้นระยะเวลาของยุคจักรราศีจึงอาจไม่ได้จำกัดเพียง 2,000 ปี นอกจากนี้ บางคนโต้แย้งว่าการแบ่งเวลาในโหราศาสตร์ไม่มีส่วนเกี่ยวข้องกับการเปลี่ยนแปลงของจุดวสันตวิษุวัต
จุดไข่ปลา

บทความนี้เกี่ยวกับเครื่องหมายวรรคตอน สำหรับความหมายอื่น ดูที่ อิลลิปซิส
จุดไข่ปลา (อังกฤษ: ellipsis) เป็นเครื่องหมายวรรคตอนสากลอย่างหนึ่ง โดยทั่วไปจะเขียนเพียงสามจุด หากเขียนเยอะกว่านั้นจะเรียกว่า เส้นประ, จุดประ, ประจุด
การใช้

จุดไข่ปลามีการใช้ดังนี้
ใช้ละประโยคหรือข้อความที่ยาวมาก ๆ ไม่สามารถแสดงทั้งหมดได้ในพื้นที่ที่จำกัด
ความ​งดงาม​ ​และ​สีสันของพันธุ์พืชไม้​ ต้นไม้ ดอกไม้ ​ช่วย​ให้​ผู้​ดูสบายตาสบายใจ​ ​ปัจจุบันมี​ผู้​ปลูกไม้ดอกไม้ประดับ​เป็นงานอดิ​เรก ​รวม​ถึง​เพื่อ​เป็น​การประดับตกแต่ง​ ...
ใช้ละลำดับรายการ เหมือนการใช้ไปยาลใหญ่
อักษรในภาษาอังกฤษประกอบด้วย A B C ... Z
จงหาผลรวมของตัวเลข 1 2 4 8 ... 1024
ใช้อ้างถึงส่วนหนึ่งของข้อความที่ยกมาจากที่อื่น โดยใส่จุดไข่ปลาทั้งหน้าและหลัง อาจใช้ตัวเอนประกอบในการพิมพ์
... ใครรานใครรุกด้าว แดนไทย ไทยรบจนสุดใจ ขาดดิ้น ...
สำหรับเส้นประ ใช้เพื่อเว้นที่ว่างให้เติมตัวอักษร
ชื่อ .................. นามสกุล ................
จุลสาร

ภาพวาดเด็กผู้หญิงจากศตวรรษที่ 18 กับตะกร้าจุลสาร
เนื่องจากต้นทุนต่ำและความสะดวกในการผลิต จุลสารจึงมักถูกนำมาใช้เพื่อเผยแพร่แนวคิดทางการเมืองหรือศาสนา
จุลสาร (อังกฤษ: Pamphlet) คือ สิ่งพิมพ์ขนาดเล็กที่มิใช่วารสาร ถูกจัดพิมพ์ขึ้นครั้งแรกในประเทศอังกฤษเพื่อเผยแพร่งานเขียนข้อโต้แย้งของกลุ่มผู้ปฏิรูปในศตวรรษที่ 16 ส่วนใหญ่มีจำนวนหน้าตั้งแต่ 5 หน้า แต่ไม่เกิน 48 หน้า และมีจำนวนตัวอักษรโดยประมาณ 500-10,000 คำ ขนาดเอ5 นำเสนอเนื้อหาสาระเฉพาะด้าน จบสมบูรณ์ในเล่ม เย็บเล่มไม่ทนทาน รูปเล่มไม่แข็งแรง มักจัดทำโดยหน่วยงาน เพื่อเผยแพร่เรื่องราวที่เกี่ยวข้องกับการดำเนินงานของหน่วยงานนั้น ๆ หรือเป็นเรื่องที่มีความสำคัญหรือเป็นที่สนใจในระยะหนึ่ง ๆ
แหล่งข้อมูลอื่น

"Pamphlets" . สารานุกรมบริตานิกา ค.ศ. 1911 (11 ed.). 1911.
จุดสามเหลี่ยมจีน–เกาหลีเหนือ–รัสเซีย

แผนที่ของภูมิภาคสามเหลี่ยม
สะพานมิตรภาพเกาหลี-รัสเซีย มุมมองจากหมู่บ้านฟางชวน ประเทศจีน
อนุสรณ์จุดสามเหลี่ยมจีน–เกาหลีเหนือ–รัสเซียในฟางชวน, ประเทศจีน
จุดสามเหลี่ยมจีน–เกาหลีเหนือ–รัสเซีย (อังกฤษ: China–North Korea–Russia tripoint) เป็นจุดสามเหลี่ยมที่พรมแดนจีน-รัสเซียและพรมแดนเกาหลีเหนือ-รัสเซียตัดกัน
จุดสามเหลี่ยมอยู่ในแม่น้ำตูเมน ประมาณ 500 เมตรเหนือปากแม่น้ำจากสะพานมิตรภาพเกาหลี-รัสเซีย และต่ำกว่า 2,000 เมตรจากนิคมคาซันของรัสเซีย
เครื่องหมาย

เครื่องหมายหินแกรนิตบนชายฝั่งทั้งสาม ระบุไว้ในสนธิสัญญาปี ค.ศ. 1985 ที่กำหนดจุดสามเหลี่ยม ซึ่งก็คือ "เส้นตรงที่วิ่งในแนวตั้งฉากจากป้ายพรมแดนหมายเลข 423 บนพรมแดนรัฐรัสเซีย-จีน ถึงเส้นกึ่งกลางของช่องทางหลักของแม่น้ำตูมานนายาระหว่างสองฝั่งแม่น้ำ"
เครื่องหมายเขตแดน หมายเลข 423 พรมแดนแดนรัสเซีย-จีน (สนธิสัญญาหมายเลข 1; ฝั่งซ้าย) - 42°25′10.2″N 130°38′17.7″E﻿ / ﻿42.419500°N 130.638250°E﻿ / 42.419500; 130.638250﻿ (Boundary marker no. 423 (Pyongyang)) (พย็องยังดาตัม)  42°25′11″N 130°38′21″E﻿ / ﻿42.419787°N 130.639275°E﻿ / 42.419787; 130.639275﻿ (Boundary marker no. 423 (WGS-84)) (WGS-84)
เครื่องหมายของเกาหลี (สนธิสัญญาหมายเลข 2; ฝั่งขวา) - 42°24′59.5″N 130°38′06.5″E﻿ / ﻿42.416528°N 130.635139°E﻿ / 42.416528; 130.635139
เครื่องหมายรัสเซีย (สนธิสัญญาหมายเลข 3; ฝั่งซ้าย)
แหล่งข้อมูลอื่น

| ด ค กพรมแดนของประเทศรัสเซีย |
| --- | --- |
ทางบก::  อาเซอร์ไบจาน  เบลารุส  จีน  สหภาพยุโรป เอสโตเนีย  ฟินแลนด์  ลัตเวีย  ลิทัวเนีย  โปแลนด์  จอร์เจีย อับคาเซีย (พิพาท)  เซาท์ออสซีเชีย (พิพาท)  คาซัคสถาน  มองโกเลีย  เกาหลีเหนือ  นอร์เวย์  ยูเครน 
ทางทะเล::  ญี่ปุ่น  อลาสกา (สหรัฐ)
จุดตัดกลางโบสถ์

แผนผังคริสต์ศาสนสถานที่แสดง “จุดตัด” เป็นสีเทา
จุดตัด (อังกฤษ: crossing) ในคริสต์ศาสนสถานคือจุดที่ช่องทางเดินกลางตัดกับแขนกางเขนของวัดที่มีผังเป็นรูปกางเขน
ถ้าเป็นวัดตั้งตามหลักตะวันตก-ตะวันออกโดยเฉพาะวัดแบบโรมาเนสก์ และกอธิค) แล้ว “จุดตัด” ก็จะเป็นจุดที่เป็นทางไปสู่ช่องทางเดินกลางทางตะวันตก (ด้านหน้าวัด) มุขข้างโบสถ์เหนือและใต้ และบริเวณร้องเพลงสวดทางตะวันออก
เหนือกางเขนบางครั้งก็จะมีหอหรือโดม หอจุดตัดเป็นสิ่งที่นิยมสร้างกันในสถาปัตยกรรมการก่อสร้างมหาวิหารของสถาปัตยกรรมกอธิคอังกฤษ เมื่อมาถึงสถาปัตยกรรมฟื้นฟูศิลปวิทยาสิ่งตกแต่งเหนือจุดตัดก็มักจะนิยมสร้างเป็นโดม หอเหนือจุดตัดอาจจะเป็น “หอโคม” (lantern tower) ที่ยกสูงขึ้นไปและเปิดข้างเพื่อให้แสงส่องลงมายังบริเวณจุดตัด
การที่จุดตัดเปิดออกไปทั้่งสี่ด้านทำให้น้ำหนักของหอหรือโดมเหนือจุดตัดหนักลงมาตรงมุมรอบหอหรือโดม ฉะนั้นการสร้างสิ่งก่อสร้างที่มั่นคงและสามารถรับน้ำหนักของหอได้โดยไม่พังทลายลงมาจึงขึ้นอยู่กับความสามารถของสถาปนิก เรื่องหอพังทลายลงมาเกิดขึ้นหลายครั้งในประวัติศาสตร์ ซึ่งอาจจะเกิดจากความทะเยอทะยานในการสร้างหอที่สูงใหญ่แต่หนักเกินกว่าที่โครงสร้างจะรับได้ หรือจากการทรุดของพื้นดินที่อยู่ภายใต้ตัวอาคาร หรือจากภัยธรรมชาติเช่นแผ่นดินไหวเป็นต้น
ดูเพิ่ม

ช่องทางเดินกลาง
แขนกางเขน
แผนผังมหาวิหาร
สถาปัตยกรรมโรมาเนสก์
สถาปัตยกรรมกอธิค
สถาปัตยกรรมการก่อสร้างมหาวิหารในยุโรปตะวันตก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จุดตัด
ระเบียงภาพ

มณฑปเหนือจุดตัดที่มหาวิหารโนเทรอดามแห่งปารีส
หอเหนือจุดตัดที่มหาวิหารซอลสบรี
มองขึ้นไปบนจุดตัดที่มหาวิหารโนเทรอดามแห่งรูออง
มหาวิหารโนเทรอดามแห่งลาอง
มองตรงขึ้นไปบนจุดตัดที่มหาวิหารยอร์คที่เห็นแสงส่องเข้ามาจากหอโคม
จีฟอร์ซ 10 ซีรีส์

| --- | --- |
วันเปิดตัว: พฤษภาคม พ.ศ. 2559
รหัสรุ่น: Pascal (ปาสคาล) รหัส GP10x
สถาปัตยกรรม: อินวิเดีย ปัสกาล
รุ่น: จีฟอร์ซ จีทีเอ็กซ์ ซีรีส์
การประมวลผล และทรานซิสเตอร์: 3.3 พันล้านทรานซิสเตอร์ 14 นาโนเมตร (จีพี 107) 4.4 พันล้านทรานซิสเตอร์ 16 นาโนเมตร (จีพี 106) 7.2 พันล้านทรานซิสเตอร์ 16 นาโนเมตร (จีพี 104) 12 พันล้านทรานซิสเตอร์ 16 นาโนเมตร (จีพี 102)
การ์ดแสดงผล
รุ่นล่าง: จีฟอร์ซ จีทีเอ็กซ์ 1050 จีฟอร์ซ จีทีเอ็กซ์ 1050 ทีไอ
รุ่นกลาง: จีฟอร์ซ จีทีเอ็กซ์ 1060
รุ่นสูง: จีฟอร์ซ จีทีเอ็กซ์ 1070 จีฟอร์ซ จีทีเอ็กซ์ 1070 ทีไอ จีฟอร์ซ จีทีเอ็กซ์ 1080
Enthusiast: จีฟอร์ซ จีทีเอ็กซ์ 1080 ทีไอ อินวิเดีย ไททัน เอ็กซ์ อินวิเดีย ไททัน เอ็กซ์พี
การเร็นเดอร์
ไดเร็กต์ 3 ดี: ไดเร็กต์ 3 ดี 12.0 ระดับฟีเจอร์ 12_1
โอเพนซีแอล: โอเพนซีแอล 1.2
โอเพนจีแอล: โอเพนจีแอล 4.5
วูลคาน: วูลคาน 1.0 เอสพีไออาร์-วี
ประวัติ
รุ่นก่อนหน้า: จีฟอร์ซ 900 ซีรีส์
จีฟอร์ซ 10 ซีรีส์ (อังกฤษ: GeForce GTX 10 Series) เป็นตระกูลของหน่วยประมวลผลกราฟิกส์ พัฒนาโดยอินวิเดีย โดยเป็นตระกูลต่อจากจีฟอร์ซ 900 ซีรีส์ ซึ่งในตระกูลนี้ใช้สถาปัตยกรรมไมโครปัสกาล โดยพัฒนาจากสถาปัตยกรรมไมโครแม็กซ์เวลล์ ใช้เทคโนโลยี ฟินเฟต 16 นาโนเมตร ผลิตโดยทีเอสเอ็มซี ซึ่งเป็นบริษัทผลิตอุปกรณ์สารกึ่งตัวนำในประเทศไต้หวัน
สถาปัตยกรรม

สถาปัตยกรรมไมโคร ของจีฟอร์ซ 10 ซีรีส์ มีชื่อว่า "ปัสกาล" ตั้งตามแบลซ ปัสกาล นักคณิตศาสตร์ชาวฝรั่งเศสในช่วงหลังยุคคริสต์ศตวรรษที่ 17 โดยเปิดตัวในวันที่ 6 พฤษภาคม พ.ศ. 2559
อินวิเดียได้ประกาศว่าหน่วยประมวลผลกราฟิกปัสกาลมีหน่วยความจำความถี่สูง 4 ชั้น และมีความจุ 16 จิกะไบต์ บนรุ่นระดับสูงของหน่วยประมวลผลกราฟิก, ใช้เทคโนโลยี 16 นาโนเมตร, สถาปัตยกรรมแบบหน่วยความจำรวม และ เอ็นวีลิงก์ ซึ่งเป็นโพรโทคอลที่เชื่อมต่อกับหน่วยประมวลผลกลาง
สถาปัตยกรรมถัดไป

หลังจากปัสกาลแล้ว อินวิเดียได้พัฒนาสถาปัตยกรรมถัดไป มีชื่อว่า "โวลตา" ตั้งตาม อาเลสซานโดร โวลตา นักฟิสิกส์ชาวอิตาลีในช่วงหลังยุคคริสต์ศตวรรษที่ 18
ผลิตภัณฑ์ > จีฟอร์ซ 10 ซีรีส์

บนในตารางนี้ จะเอารุ่น Founders Edition มาเป็นค่าเริ่มต้น โดยอาจจะแตกต่างกันไปกับผู้ผลิตการ์ดจอที่ไม่ใช่ในรุ่น Founders Edition
| โมเดล | วันที่เปิดตัว | รหัสรุ่น | ความเร็ว> ปกติ | ความเร็ว> บูสต์ | หน่วยความจำ> ขนาด | หน่วยความจำ> แบนด์วิดท์ | หน่วยความจำ> รูปแบบ | CUDA Core | ค่า TDP | SLI |
| --- | --- | --- | --- | --- | --- | --- | --- | --- | --- | --- |
| จีฟอร์ซ จีทีเอ็กซ์ 1050 | 25 ตุลาคม 2016 | GP107-300-A1 | 1354 MHz | 1455 MHz | 2 GB | 112 GB/s | GDDR5 | 640 | 75 W |  ไม่สำเร็จไม่รองรับ |
| จีฟอร์ซ จีทีเอ็กซ์ 1050 ทีไอ | 25 ตุลาคม 2016 | GP107-400-A1 | 1290 MHz | 1392 MHz | 4 GB | 112 GB/s | GDDR5 | 768 | 75 W |  ไม่สำเร็จไม่รองรับ |
| จีฟอร์ซ จีทีเอ็กซ์ 1060 รุ่น 3GB | 18 สิงหาคม 2016 | GP106-300-A1 | 1506 MHz | 1708 MHz | 3 GB | 192 GB/s | GDDR5 | 1152 | 120 W |  ไม่สำเร็จไม่รองรับ |
| จีฟอร์ซ จีทีเอ็กซ์ 1060 รุ่น 6GB | 19 กรกฎาคม 2016 | GP106-400-A1 | 1506 MHz | 1708 MHz | 6 GB | 192 GB/s | GDDR5 | 1280 | 120 W |  ไม่สำเร็จไม่รองรับ |
| จีฟอร์ซ จีทีเอ็กซ์ 1070 | 10 มิถุนายน 2016 | GP104-200-A1 | 1506 MHz | 1683 MHz | 8 GB | 256 GB/s | GDDR5 | 1920 | 150 W |  สำเร็จใช้ 2 การ์ดจอ ทำเป็น SLI - HB |
| จีฟอร์ซ จีทีเอ็กซ์ 1070 ทีไอ | 2 พฤศจิกายน 2017 | GP104-300-A1 | 1607 MHz | 1683 MHz | 8 GB | 256 GB/s | GDDR5 | 2432 | 180 W |  สำเร็จใช้ 2 การ์ดจอ ทำเป็น SLI - HB |
| จีฟอร์ซ จีทีเอ็กซ์ 1080 | 27 พฤษภาคม 2016 | GP104-400-A1 | 1607 MHz | 1733 MHz | 8 GB | 320 GB/s | GDDR5X | 2560 | 180 W |  สำเร็จใช้ 2 การ์ดจอ ทำเป็น SLI - HB |
| จีฟอร์ซ จีทีเอ็กซ์ 1080 ทีไอ | 10 มีนาคม 2017 | GP102-350-A1 | 1480 MHz | 1582 MHz | 11 GB | 484 GB/s | GDDR5X | 3584 | 250 W |  สำเร็จใช้ 2 การ์ดจอ ทำเป็น SLI - HB |
| อินวิเดีย ไททัน เอ็กซ์ | 2 สิงหาคม 2016 | GP102-400-A1 | 1417 MHz | 1531 MHz | 12 GB | 480 GB/s | GDDR5X | 3584 | 250 W |  สำเร็จใช้ 2 การ์ดจอ ทำเป็น SLI - HB |
| อินวิเดีย ไททัน เอ็กซ์พี | 6 เมษายน 2017 | GP102-450-A1 | 1480 MHz | 1582 MHz | 12 GB | 547.7 GB/s | GDDR5X | 3840 | 250 W |  สำเร็จใช้ 2 การ์ดจอ ทำเป็น SLI - HB |
ผลิตภัณฑ์ > จีฟอร์ซ 10 ซีรีส์ สำหรับคอมพิวเตอร์โน๊ตบุ๊ค

สำหรับรุ่นคอมพิวเตอร์โน๊ตบุ๊คนั้น ทางอินวิเดียได้เอากราฟิคจากการ์ดมาอยู่ในคอมพิวเตอร์โน๊ตบุ๊ค โดยที่ไม่มีการตัดทอนประสิทธิภาพลงเหมือนรุ่นก่อน (หรือใส่รหัส M ลงท้าย) แต่จะปรับให้มีความเร็วที่เหมาะสม , ลดค่า TDP ลง และอาจเพิ่มจำนวน Core ได้ ทำให้ประสิทธิภาพการ์ดจอบนคอมพิวเตอร์โน๊ตบุ๊คนั้น มีความเร็วเทียบเท่าการ์ดจอบนคอมพิวเตอร์ส่วนบุคคล และอัตราในการกินไฟน้อยลง
| โมเดล | วันที่เปิดตัว | รหัสรุ่น | ความเร็ว> ปกติ | ความเร็ว> บูสต์ | หน่วยความจำ> ขนาด | หน่วยความจำ> แบนด์วิดท์ | หน่วยความจำ> รูปแบบ | CUDA Core | ค่า TDP | SLI |
| --- | --- | --- | --- | --- | --- | --- | --- | --- | --- | --- |
| จีฟอร์ซ จีทีเอ็กซ์ 1050 | 3 มกราคม 2017 | GP107 | 1354 MHz | 1493 MHz | 4 GB | 112 GB/s | GDDR5 | 640 | 75 W |  ไม่สำเร็จไม่รองรับ |
| จีฟอร์ซ จีทีเอ็กซ์ 1050 ทีไอ | 3 มกราคม 2017 | GP107 | 1493 MHz | 1620 MHz | 4 GB | 112 GB/s | GDDR5 | 768 | 75 W |  ไม่สำเร็จไม่รองรับ |
| จีฟอร์ซ จีทีเอ็กซ์ 1060 | 16 สิงหาคม 2016 | GP106 | 1404 MHz | 1670 MHz | 6 GB | 192 GB/s | GDDR5 | 1280 | 80 W |  ไม่สำเร็จไม่รองรับ |
| จีฟอร์ซ จีทีเอ็กซ์ 1070 | 16 สิงหาคม 2016 | GP104 | 1442 MHz | 1645 MHz | 8 GB | 256 GB/s | GDDR5 | 2048 | 110 W |  สำเร็จใช้ 2 การ์ดจอ |
| จีฟอร์ซ จีทีเอ็กซ์ 1080 | 16 สิงหาคม 2016 | GP104 | 1556 MHz | 1733 MHz | 8 GB | 256 GB/s | GDDR5X | 2560 | 150 W |  สำเร็จใช้ 2 การ์ดจอ |
แหล่งข้อมูลอื่น

เอกสารของจีทีเอ็กซ์ 1080
เว็บไซต์แนะนำจีฟอร์ซ จีทีเอ็กซ์ 1080
เว็บไซต์อย่างเป็นทางการของจีฟอร์ซ จีทีเอ็กซ์ 1080
เว็บไซต์อย่างเป็นทางการของจีฟอร์ซ จีทีเอ็กซ์ 1070
อินวิเดีย อินไซต์
จุลมงกุฎ

สำหรับความหมายอื่น ดูที่ มงกุฎ (แก้ความกำกวม)
จุลมงกุฎของเอิร์ลแห่งสหราชอาณาจักร
จุลมงกุฎ (อังกฤษ: 'Coronet') คือมงกุฎสำหรับผู้มีตำแหน่งรองจากพระมหากษัตริย์ที่มีเครื่องตกแต่งบนวงแหวนโลหะ จุลมงกุฎต่างจากมงกุฎตรงที่ส่วนใหญ่จะไม่มีโค้งเหนือมงกุฎเช่นที่เห็นในมงกุฎเซนต์เอ็ดเวิร์ด คำว่า “Coronet” มาจากภาษาฝรั่งเศสเก่า “Coronete” ที่มาจาก “Co(u)ronne” (Crown) จากคำว่า “Corona” ในภาษาละตินที่แปลว่าพวงหรีด
จุลมงกุฎมิได้หมายความว่าเป็นมงกุฎขนาดเล็กเช่นมงกุฎเพชรพระราชินีนาถวิคตอเรียซึ่งเป็นมงกุฎขนาดจิ๋ว แต่คำว่า “จุลมงกุฎ” เป็นมงกุฎที่แสดงตำแหน่งของผู้เป็นเจ้าของว่ารองจากพระมหากษัตริย์ ตามธรรมเนียมแล้วเช่นในภาษาเยอรมันของคำว่า “Adelskrone” (มงกุฎของขุนนาง) ใช้สำหรับขุนนางและเจ้าชายหรือเจ้าหญิงในตราอาร์ม แทนที่จะเป็นพระมหากษัตริย์ผู้ที่จะใช้คำว่า “มงกุฎ” (Crown) ซึ่งเป็นคำที่ตามปกติจะใช้กับพระมหากษัตริย์ นอกจากจะเป็นมงกุฎเล็กแล้วก็ยังบอกฐานะหรือตำแหน่งของผู้สวมด้วย ฉะนั้นในภาษาเยอรมันจึงมีคำว่า “Rangkrone” (มงกุฎประจำตำแหน่ง) การเรียก “มงกุฎ” หรือ “จุลมงกุฎ” เป็นการบ่งฐานะอย่างเป็นทางการ แต่ในทางปฏิบัติโดยทั่วไปบางครั้งคำว่า “มงกุฎ” ก็จะใช้เรียกรวม ๆ ระหว่างทั้ง “มงกุฎ” หรือ “จุลมงกุฎ”
ในสหราชอาณาจักรขุนนางสืบตระกูลจะสวมจุลมงกุฎในโอกาสวันที่มีพระราชพิธีบรมราชาภิเษกซึ่งเป็นโอกาสเดียวเท่านั้นขุนนางจะสวมมงกุฎได้
ดูเพิ่ม

พระราชพิธีบรมราชาภิเษกพระมหากษัตริย์แห่งสหราชอาณาจักร
มงกุฎ
พระเกี้ยว
ระเบียงภาพ

พระเกี้ยว
จุลมงกุฎเจ้าชายจอร์จแห่งเวลส์
จุลมงกุฎสำหรับเจ้าชายหรือเจ้าหญิงหรือพระราชโอรสหรือธิดาของพระมหากษัตริย์
จุลมงกุฎสำหรับสำหรับเจ้าชายหรือเจ้าหญิงที่เป็นพระโอรสธิดาของรัชทายาทโดยนิตินัย
จุลมงกุฎสำหรับเจ้าชายหรือเจ้าหญิงที่เป็นพระนัดดาของพระมหากษัตริย์
จุลมงกุฎสำหรับ
ตำแหน่งดยุก
จุลมงกุฎสำหรับ
ตำแหน่งมาควิส
จุลมงกุฎสำหรับตำแหน่ง
เอิร์ล
จุลมงกุฎสำหรับ
ตำแหน่งไวท์เคานท์
จุลมงกุฎสำหรับ
ตำแหน่งบารอน
จูดี เกรียร์

| จูดี เกรียร์ |
| --- | --- |
Greer at the 2019 WonderCon
เกิด: Judith Therese Evans  (1975-07-20) กรกฎาคม 20, 1975 (49 ปี) Detroit, Michigan, U.S.
การศึกษา: DePaul University (BFA)
อาชีพ: Actress voice actress comedian director
ปีปฏิบัติงาน: 1997–ปัจจุบัน
คู่สมรส: Dean E. Johnsen (สมรส 2011)
จูดิธ เธเรซี อีแวนส์ (อังกฤษ: Judith Therese Evans; (เกิด 20 กรกฎาคม พ.ศ. 2518) เป็นที่รู้จักในอาชีพว่า จูดี เกรียร์ (Judy Greer) เป็นนักแสดงชาวอเมริกัน, นักพากย์,นักแสดงตลก และผู้กำกับ โดยหลักแล้วเธอเป็นที่รู้จักในฐานะนักแสดงตัวละครซึ่งเคยปรากฏตัวในภาพยนตร์หลายเรื่อง  เธอโด่งดังครั้งแรกในช่วงต้นทศวรรษ 2000 โดยปรากฏตัวในภาพยนตร์โรแมนติกคอเมดี้ What Women Want (2000), 13 Going on 30 (2004), 27 Dresses (2008), และ Love & Other Drugs (2010)
จุมลา

| --- | --- |

Joomla! 4 administration backend
นักพัฒนา: Open Source Matters
วันที่เปิดตัว: 17 สิงหาคม 2005

รุ่นเสถียร: 5.2.0    /    14 ตุลาคม 2024
 
ที่เก็บข้อมูล:  github.com/joomla/joomla-cms  
ภาษาที่เขียน: ภาษาพีเอชพี, จาวาสคริปต์
ระบบปฏิบัติการ: ไมโครซอฟท์ วินโดวส์, ระบบปฏิบัติการเสมือนยูนิกซ์
ขนาด: 26.3 MB (บีบอัด) 68.3 MB (ไม่บีบอัด)
ประเภท: ระบบจัดการเนื้อหา
สัญญาอนุญาต: GNU General Public License, version 2.0 or later
เว็บไซต์: https://www.joomla.org
จุมลา (อังกฤษ: Joomla!) เป็นระบบจัดการเนื้อหาเว็บแบบโอเพนซอร์ส ที่เขียนด้วยภาษาพีเอชพีและใช้ฐานข้อมูล MySQL
ดูเพิ่ม

ระบบจัดการเนื้อหาเว็บ
เวิร์ดเพรสส์
ดรูปัล
แหล่งข้อมูลอื่น

เว็บไซต์จุมลา
ฟอรัมอย่างเป็นทางการภาษาไทยของจุมลา
| ด ค กโปรแกรมประยุกต์บนเว็บ |
| --- | --- |
 เปรียบเทียบ 
ซีพลัสพลัส:  CppCMS  Wt 
CLI:  เอเอสพีดอตเน็ต Core  เอแจ็กซ์  Dynamic Data  MVC  Razor  Web Forms  DNN  BFC  MonoRail  OpenRasta  Umbraco 
ColdFusion:  CFWheels  ColdBox Platform  ColdSpring  Fusebox  Mach-II  Model-Glue 
Common Lisp:  Caveman2  CL-HTTP  UnCommon Web  Weblocks 
D:  Vibe.d 
Haskell:  Happstack  Yesod  Snap 
Java:  AppFuse  Flexive  Grails  GWT  ICEfaces  ItsNat  JavaServer Faces  JHipster  Jspx  JWt  OpenXava  Play  Reasonable Server Faces  Remote Application Platform  RIFE  Seam  Spring  Stripes  Struts  Tapestry  Vaadin  Vert.x  WebWork  Wicket  WaveMaker  ZK 
จาวาสคริปต์:  Ample SDK  Angular/AngularJS  Backbone.js  Chaplin.js  Closure  Dojo Toolkit  Ember.js  Ext JS  เจเควียรี  Meteor  MooTools  โหนดเจเอส  Prototype  React  Rico  script.aculo.us  Sencha Touch  SproutCore  Wakanda 
เพิร์ล:  Catalyst  Dancer  Mason  Maypole  Mojolicious  WebGUI 
พีเอชพี:  เค้กพีเอชพี  โค้ดอิกไนเทอร์  Fat-Free  FuelPHP  Gyroscope  Horde  Kohana  Laravel  Lithium  Midgard  MODX  Nette  Phalcon  PRADO  Qcodo  Silex  SilverStripe  Symfony  TYPO3  Xaraya  XOOPS  Yii  Zend Framework 
ไพทอน:  BlueBream  CherryPy  Django  Flask  Grok  Nevow  Pyjs  Pylons  Pyramid  Quixote  TACTIC  Tornado  เทอร์โบเกียร์  web2py  Webware  Zope 2 
Ruby:  Camping  Merb  Padrino  รูบีออนเรลส์  Sinatra 
Scala:  Lift  Play  Scalatra 
สมอลล์ทอล์ก:  AIDA/Web  Seaside 
ภาษาอื่น ๆ:  Application Express (พีแอล/เอสคิวแอล)  Grails (Groovy)  Kepler (Lua)  OpenACS (Tcl)  SproutCore (JavaScript-Ruby)  Yaws (Erlang) 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  กาตาลุญญา  เยอรมนี  อิสราเอล  สหรัฐ  เช็กเกีย
จุลพยาธิวิทยา

จุลพยาธิวิทยา (อังกฤษ: Histopathology) มาจากรากศัพท์ภาษากรีกว่า Histos แปลว่า เนื้อเยื่อ และ pathos แปลว่า ความเจ็บป่วย จุลพยาธิวิทยาจึงหมายถึงการตรวจเนื้อเยื่อด้วยกล้องจุลทรรศน์เพื่อที่จะศึกษาพยาธิสภาพของโรค โดยเฉพาะอย่างยิ่งในทางเวชศาสตร์คลินิก (clinical medicine)  จุลพยาธิวิทยาหมายถึงการตรวจโดยการตัดเนื้อออกตรวจ (biopsy) หรือชิ้นเนื้อที่ได้จากการผ่าตัดโดยพยาธิแพทย์หรือนักพยาธิวิทยา หลังจากชิ้นเนื้อตัวอย่างได้ผ่านกระบวนการเตรียม การตัดชิ้นเนื้อสำหรับตรวจด้วยกล้องจุลทรรศน์ และวางชิ้นเนื้อลงบนแผ่นสไลด์แล้ว วิชานี้เป็นเครื่องมือที่สำคัญที่ใช้ในวิชาพยาธิกายวิภาคศาสตร์ (anatomical pathology) ในการวินิจฉัยมะเร็งและโรคอื่นๆ
ดูเพิ่ม

มิญชวิทยา
พยาธิวิทยา
พยาธิกายวิภาค
การตัดเนื้อออกตรวจ
การตัดตรวจเนื้อเย็นแข็ง